proxectonos/corpus_dominio_legal_administrativo_tmp huggingface dataset:
16/02/2015 | Administración LocalMunicipal
Sada
Servizos Económicos
Establecemento de prezo público para a actividade denominada festa gastronómica da filloa

A Xunta de Goberno Local deste Concello en sesión celebrada o día 6 de febreiro de 2015, adoptou, entre otros, o seguinte acordo: Conforme ao disposto nos artigos 127, 41 e 47 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais e de conformidade co disposto na vixente ordenanza xeral de prezos públicos, acórdese por unanimidade: Establecer o prezo público para a participación na festa gastronómica da filloa, nos seguintes termos: Ticket ración de 4 filloas: 1 euro Este prezo público comezará a esixirse dende o día seguinte ao da publicación do presente acordo no taboleiro de edictos do Concello e no Boletín Oficial da Provincia.- Sada, 6 de febreiro de 2015 O alcalde Ernesto Anido Varela
16/02/2015 | Administración LocalMunicipal
San Sadurniño
Aprobación de prezo público

A Xunta de Goberno Local deste Concello, na sesión celebrada o día 4 de febreiro de 2015, acordou, en cumprimento do establecido na Ordenanza Fiscal nº 19, Xeral de Prezos Públicos, o establecemento dun prezo público pola participación no “Obradoiro de Cestería”, que se desenvolverá a partir do mes de febreiro do presente ano 2015. A tarifa da actividade terá os importes seguintes: Cota única: 15 euros. O que se fai público en cumprimento do indicado no artigo 3º-3 da referida Ordenanza Fiscal. San Sadurniño, 6 de febreiro de 2015. O Alcalde, Secundino García Casal.
16/02/2015 | Administración LocalMunicipal
Teo
Emprazamento interesados P. A. 1519/2014

Aos efectos de dar cumprimento ao solicitado polo Xulgado Contencioso-Administrativo nº 2 de Santiago de Compostela en relación ao recurso contencioso administrativo interposto por D. Manuel Salvador Faces Meno e Joan Andreu Patrut Ruiz Bravo, pola inactividade administrativa no expedientes de reposición da legalidade urbanística Rep.11/2010 e Rep.19/2011 (procedemento abreviado 1519/2014), mediante Decreto da Alcaldía de 03/02/2015, resolveuse remitir o expediente administrativo a dito Xulgado, debendo notificarse o citado Decreto a cantos interesados aparezan nel mediante notificación persoal e publicación de anuncio no Boletín Oficial da Provincia e no Taboleiro de Edictos da Entidade, emprazándoos para que poidan comparecer e persoarse en autos mediante Procurador con asistencia de Letrado, ou valéndose tan só de Avogado con poder ao efecto, no prazo de nove días, segundo disposto artigo 49 da Lei 29/1998 do 13 de xullo, reguladora da Xurisdicción Contencioso-Administrativa. Teo, 3 de febreiro de 2015. O alcalde, Martiño Noriega Sánchez.
16/02/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.47545. Vivenda unifamiliar. Concello de Narón

Rayna Esteban Nicolas Sobreviela Zotelo, solicita de Augas de Galicia por atoparse nas marxes do río s/d, a autorización de obras, na parcela de referencia catastral 6718603NJ6261N0001AU, no lugar de Nelle, parroquia de Castro (Santa María), Concello de Narón (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.47545. As obras solicitadas consisten na construción dunha vivenda unifamiliar composta de planta baixa. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Narón ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 02 de febreiro de 2015 O xefe do servizo territorial Néstor Rodríguez Arias
16/02/2015 | Administración LocalMunicipal
Noia
Administración Financeira. Intervención
Anuncio bases XIV Certame Literario de Relato de Aventuras Antón Avilés de Taramancos

- Faise público que por Resolución do alcalde número 248/2015 apróbanse as bases reguladoras do XIV Certame literario de Relato de Aventuras Antón Avilés de Taramancos, que están ao público no Taboleiro de Edictos do Concello situado na rúa Rosalía de Castro núm.2 de Noia; onde se poderán consultar en horario de 8:00 a 15:00 horas de luns a venres, e sábados de 10:30 a 13:00 horas, ata o día 11 de abril de 2015 e durante o cal todas as persoas interesadas poderán formular as alegacións ou suxestións que estimen pertinentes. Noia, 6 de febreiro de 2015 O alcalde Rafael García Guerrero
16/02/2015 | Administración LocalMunicipal
Mugardos
Anuncio da lista actualizada definitiva (2.ª actualizacion) para a provisión temporal de postos de traballo no Concello de Mugardos, categoria auxiliar de axuda no fogar

ANUNCIO LISTA ACTUALIZADA DEFINITIVA (2.ª ACTUALIZACIÓN) PARA A PROVISIÓN TEMPORAL DE POSTOS DE TRABALLO NO CONCELLO DE MUGARDOS-CATEGORÍA AUXILIAR DE AXUDA NO FOGAR O Sr. alcalde-presidente do Concello de Mugardos, dictou, con data 04.02.2015, a resolución da alcaldía núm.85/2015, pola que se prestou aprobación á lista actualizada definitiva (2.ª actualización) para a provisión temporal de postos de traballo do Concello de Mugardos na categoría de auxiliar de axuda no fogar, tal como figura de seguido: Poderase obter información relativa á puntuación desglosada polos apartados obxecto de baremación chamando aos teléfonos 981 47 03 38 e 981 47 02 90 - ext.7 (Secretaría). Para os efectos de realizar, se é o caso, os chamamentos para contratación vía telefónica tomarase, salvo manifestación por escrito en contrario das/os interesadas/os, como teléfono de contacto o que as/os integrantes das listas fixeron constar na instancia inicial. Contra o presente acordo, definitivo en vía administrativa, poderán as/os interesadas/os interponer, con carácter potestativo, o recurso de reposición ante o mesmo órgano que o dictou no prazo dun mes, contado a partir do día seguinte ao da publicación no Boletín Oficial da Provincia. Si se interpón o recurso de reposición non se poderá interpoñer o recurso contencioso-administrativo ata que sexa resolto expresamente ou se teña producido a desestimación presunta do recurso de reposición interposto. Transcorrido un mes dende a interposición do recurso potestativo de reposición sen que se lle teña notificado resolución expresa, entenderase desestimado por silencio administrativo e quedará expedita a vía contencioso-administrativa, podendo interpoñer o recurso contencioso-administrativo ante o Xulgado do contencioso-administrativo de Ferrol no prazo de dous meses, contados dende o día seguinte ó da notificación da resolución expresa do recurso de reposición, ou no prazo de seis meses, contados dende o día seguinte ó de aquel no que se produza o acto presunto. Non obstante, poderase impugnar directamente o presente acto ante o orde xurisdiccional contencioso-administrativo (artigo 116.1 da Lei 30/1992, do 26 de novembro). A tal efecto poderá vde. interpoñer recurso contencioso-administrativo, no prazo de dous meses, contados dende o día seguinte ó da presente notificación, ante o Xulgado do Contencioso-Administrativo de Ferrol. Así mesmo, poderase interpoñer calquera outro recurso que estime pertinente. Mugardos, a 9 de febreiro de 2015. O ALCALDE ASDO.: XOSÉ FERNÁNDEZ BARCIA
16/02/2015 | Administración LocalProvincial
Deputación Provincial da Coruña
Área de Desenvolvemento Económico, Turismo e Medio Ambiente. Sec. Desenv. Territ., Coop. e Medio Ambiente
Convocatoria do programa MA100/2015, de subvencións para a limpeza de praias marítimas dirixido a concellos da provincia da Coruña durante o exercicio 2015

ÁREA DE DESENVOLVEMENTO ECONÓMICO, TURISMO E MEDIO AMBIENTE SERVIZO DE DESENVOLVEMENTO TERRITORIAL E MEDIO AMBIENTE CONVOCATORIA DO PROGRAMA MA100/2015, DE LIMPEZA DE PRAIAS MARÍTIMAS DIRIXIDO A CONCELLOS DA PROVINCIA DA CORUÑA DURANTE O EXERCICIO 2015 BASES ESPECÍFICAS DA CONVOCATORIA QUE COMPLEMENTAN AS BASES XERAIS REGULADORAS DAS CONVOCATORIAS DE SUBVENCIÓNS DA DEPUTACIÓN, PUBLICADAS NO BOP NÚM.209, DE 31.10.2014 Datos da convocatoria Base 3.–Obxecto. Obxecto específico da convocatoria Base 4.–Exclusións. Exclusións da convocatoria Ademais das exclusións expresadas no punto 4 das bases xerais, non serán obxecto de subvención nesta convocatoria as seguintes actividades: Base 5.–Solicitantes. Requisitos específicos da convocatoria Base 7.–Solicitude.7.1. Prazo da convocatoria 7.2.–Documentación. Documentación específica da convocatoria Ademais da documentación establecida no apartado 7.2 das bases xerais das convocatorias de subvencións, os concellos deberán presentar a seguinte documentación específica: Base 8.–Resolución.8.1. Valoración das solicitudes. Criterios de baremación da convocatoria Base 9.–Xustificación e pagamento 9.1. Prazo de xustificación convocatoria 9.3. Documentación xustificativa. Documentación específica da convocatoria Ademais da documentación establecida no apartado 9.3 das bases xerais das convocatorias de subvencións, os concellos deberán presentar a seguinte documentación específica: A Coruña, 5 de febrero de 2014. O PRESIDENTE SECRETARIO XERAL, D. Diego Calvo Pouso D. José Luis Almau Supervía
16/02/2015 | Administración LocalMunicipal
Cambre
Modicación desginación nominal membros Comisión Valoración

O concelleiro delegado da área de Réxime Interior, Patrimonio e Contratación mediante Resolución número 206/2015 de data 9 de febreiro de 2015, aprobou o seguinte: Detectado un erro na designación nominal dos membros da Comisión de valoración correspondente á convocatoria de promoción profesional entre funcionarios para un posto de xefe negociado (atención S. A. C.), vacante nesta corporación e publicada no BOP n.º 222, do 19 de novembro de 2014, realizada mediante Resolución desta Concellería n.º 167/2015, de data 02 de febreiro de 2015, publicada no BOP n.º 26, do 9 de febreiro de 2015, a composición defintiva da Comisión de Valoración será a seguinte: Presidente: dona María Luísa Souza Veiga. Suplente: dona María Fernanda Montero Carré. Secretaria: dona María Luísa de la Red Ampudia. Suplente: don Fernando Manuel Garrido Negreira. Vogais: don Fransico Javier Ulloa Arias. dona María Victoria Doval García dona Rosana López Vázquez. Suplentes: dona Isabel María Fuentes Torices. don Carlos Rojo Rey. dona María Beatriz Martín Catoira. Cambre, O concelleiro delegado da Área de Réxime Interior, Patrimonio e Contratación Felipe Andreu Barallobre
16/02/2015 | Administración LocalMunicipal
Negreira
Anuncio relativo á exposición pública do 4º trimestre do 2014 do Padrón das Taxas polos Servizos de Subministración de auga, conservación de contadores, canon da auga, coeficiente de vertedora e saneamento

Configurado pola empresa concesionaria do servizo de subministración domiciliaria de auga potable e saneamento, o padrón das taxas polos servizos de subministración de auga, conservación de contadores, canon da auga, coeficiente de verteduras e saneamento, correspondente ao 4º trimestre de 2014, o citado Padrón estará a disposición do público durante 15 días a contar dende a publicación do presente anuncio no BOP na Oficina de ESPINA & DELFÍN, S. L. sita na Rúa Castelao, 12 bx. de NEGREIRA, en horario de 9:00 a 14:00 horas, os luns, martes, mércores e venres, e de 9:00 a 10:30 horas os xoves, para que os interesados poidan examinalo, e, no séu caso, formular as reclamacións oportunas. Contra os recibos que contén o padrón, poderá formularse perante o Sr. Alcalde, o recurso de reposición previo ao contencioso-administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ao da finalización da exposición pública do padrón, nos termos previstos en dito precepto legal. Polo que respecta ao canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real Decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA & DELFÍN, abertas ao público de 9:00 horas a 14:00 horas, os luns, martes, mércores e venres, e de 9:00 a 10:30 horas os xoves. Transcurrido o período voluntario de pago establecido, ate 06 de abril de 2015, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga a vía de constrinximento será realizada pola consellería competente en matería de facenda da Xunta de Galicia. NEGREIRA,30 de XANEIRO 2015. O SR. ALCALDE Asdo./ Juán José Rey Maceira.
16/02/2015 | Administración LocalMunicipal
Irixoa
Modificación bases xerais de execución do orzamento

De acordo co establecido no art.49. b da Lei 7/1985, do 2 de abril (Bases do Réxime Local), procédese á exposición publica do expediente da modificación das bases xerais de execución do orzamento; tales bases foron aprobadas por acordos plenarios do 14-1-1994, 20-4-1994 e 25-11-2011; a presente modificación foi aprobada provisionalmente por acordo municipal plenario do 6-2-2015 e refírese á regulación da facturación electrónica. O expediente estará á disposición do público na Secretaría do concello durante o prazo de 30 días hábiles, establecéndose que, no caso de que non se presenten alegacións, a citada aprobación provisional se converta automaticamente en definitiva. Irixoa, 9 de febreiro de 2015 O ALCALDE Antonio Deibe Sanmartín
16/02/2015 | Administración LocalMunicipal
Irixoa
Desafectación e permunta definitiva de porción de terreo no campo da feira de Chao da Viña

(ACORDO PLENARIO DO 6-2- 2015) Con data do 6-2-2015 o Pleno deste concello acordou aprobar definitivamente a desafectación e permuta dunha porción de terreo no campo municipal da feira de Chao da Viña (parroquia da Viña); o acordo provisional foi adoptado por acordo plenario do 28-11-2014 e a publicación da exposición pública realizouse no BOP do 3-12-2014 (sen alegacións). As parcelas afectadas na desafectación e permuta son as seguintes do polígono 17: - municipal do campo da feira: 1, nunha superficie de 48 m 2. - propiedade de DªNelsa Duo Lizarrondo: 1093, na superficie edificada de 48 m 2. O que se pon no coñecemento público xeral, indicando que contra o presente acordo cabe interpoñer recurso de REPOSICIÓN no prazo de 1 MES, contado dende o seguinte á presente publicación, diante do Pleno municipal; tamén poderase interpoñer, de xeito non simultáneo co anterior, o recurso CONTENCIOSO - ADMINISTRATIVO diante do Xulgado do Contencioso-administrativo da Coruña, no prazo de 2 MESES, que se contará a partir do día seguinte á presente publicación ou do día seguinte da recepción da notificación da resolución do recurso de reposición (no caso de resolución presunta o prazo sería de 6 meses). Todo elo sen prexuízo de que os interesados poidan exercitar, no seu caso, calquera outro recurso que se estime procedente. A interposición dos recursos non suspende a eficacia administrativa do acordo municipal. Irixoa, 9 de febreiro de 2015 O alcalde O secretario-interventor Antonio Deibe Sanmartín Alejandro Alonso Figueroa
16/02/2015 | Administración LocalMunicipal
Mugardos
Baixas no padrón de habitantes

ANUNCIO DECLARACIÓN DA CADUCIDADE DE INSCRICIÓNS NO PADRÓN DE HABITANTES Con data 03.02.2015, o alcalde deste Concello, D. Ioan Catalin Viñet Mereu, ditou a seguinte resolución: “RESOLUCION DA ALCALDÍA N.º 78/2015 ALCALDE-PRESIDENTE: D. XOSÉ FERNÁNDEZ BARCIA Tendo en conta o expediente para dar de baixa de oficio no padrón de habitantes do Concello de Mugardos a tres cidadáns da Unión Europea: Resultando acreditados os feitos seguintes: 1.–Nos ficheiros de intercambio de información mensual dos movementos poboacionais entre o Instituto Nacional de Estatística (INE) e este Concello enviouse o erro ou incidencia 143: comprobación de cidadán con certificado de inscrición no Rexistro Central de Estranxeiros expedido hai máis de 5 anos (NO ENSARP), dos estranxeiros comunitarios con autorización de residencia permanente.2.–Mediante notificación intentouse dar información aos veciños para realizar a renovación das inscricións no padrón municipal, o que resultou imposible por non coñecerse os domicilios actuais dos mesmos. Tendo en conta a lexislación aplicable nesta materia e de acordo coa documentación xustificativa que consta no Negociado de Estatística deste Concello, en uso das atribucións que me están conferidas, RESOLVO: 1.º.–Declarar a caducidade da inscrición no padrón municipal de habitantes deste Concello de D.ª MARÍA RITA DAVINIA DAKOUN PONSICO, con documento Y01085809Q; D.ª TEOGENES EWART MARTEL, con documento X09831955F, e D. TAYYAB ESTARTA CHELE SARINA KHATOON BARMOU, con documento X09397754T, por non ter renovada a inscrición padronal trascorrido o prazo de cinco anos e, en consecuencia, acordar a práctica da correspondente baixa da inscrición no padrón municipal de habitantes.2.º.–Estas baixas terán efecto na data de caducidade indicada polo INE 03.03.2015.3.º.–Publicar a presente resolución no taboleiro de anuncios do Concello e no Boletín Oficial da Provincia da Coruña, para os efectos de dar coñecemento e notificar a mesma aos interesados.” Mugardos, 5 febreiro 2015. O ALCALDE ASDO.: XOSÉ FERNÁNDEZ BARCIA
16/02/2015 | Administración LocalMancomunidades
Mancomunidade Ría de Arousa-Zona Norte
Aprobación inicial prescripción de gastos

Por Resolución da Presidencia da Mancomunidade de 27 de xaneiro de 2015 foi aprobado de xeito provisional expediente de depuración de saldos de obrigas pendentes de pago por prescrición. O referido expediente permanecerá exposto ao público nas oficinas da Mancomunidade durante 15 días hábiles que se contarán dende a publicación deste anuncio no Boletín Oficial da Provincia, para que os interesados poidan presentar as reclamacións que consideren oportunas en defensa dos seus intereses. Se ó remate do prazo de exposición pública non se presentaran reclamacións, o expediente considerarase definitivamente aprobado. A estes efectos procédese á publicación das obrigas pendentes de pago declaradas de xeito provisional como prescritas: Boiro, 27 de xaneiro de 2015 O Presidente Isaac V. Maceiras Rivas
16/02/2015 | Administración LocalMunicipal
Vilarmaior
Padrón SAF libre concorrencia xaneiro 2015

ANUNCIO Aprobación de padrón fiscal Mediante Decreto da Alcaldía de data do 09 de febreiro de 2015 aprobouse o padrón fiscal da taxa pola prestación do servizo de axuda no fogar, en libre concorrencia, correspondente ao mes de xaneiro de 2015, o cal se expón ao público, para a súa notificación colectiva, de acordo co establecido no artigo 102.3 da Lei 58/2003 do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do Concello. Durante este prazo o padrón estará a disposición dos interesados a efectos de reclamacións. Contra o acto de aprobación do padrón e das liquidacións incorporadas a este, os contribuíntes e, en xeral, os interesados, poderán interpor os seguintes recursos: 1.–Reposición, perante a Alcaldía deste Concello, no prazo dun mes, contado desde o día seguinte ó da finalización da exposición pública do padrón, que se entenderá rexeitado se no prazo dun mes desde a súa presentación non se resolve de maneira expresa.2.–Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose.3.–Poderá interporse calquera outro recurso que os interesados consideren oportuno. Vilarmaior, 09 de febreiro de 2015. O ALCALDE, Carlos Vázquez Quintián
16/02/2015 | Administración LocalMunicipal
Rois
Anuncio de aprobación definitiva do orzamento de 2015

ANUNCIO APROBACIÓN DEFINITIVA DO ORZAMENTO 2015 En cumprimento do artigo 21.1 R) da Lei 7/85, de 2 de abril, de Bases de Réxime Local e do artigo 169.3 do Real Decreto Lexislativo 2/2004, polo que se aproba a Lei Reguladora de Facendas Locais, ordénase a publicación do Orzamento Xeral do Concello de Rois para o ano 2013, aprobado en sesión plenaria ordinaria de data 10 de xaneiro de 2015, co seguinte resumo por capítulos do estado de ingresos e do estado de gastos: ESTADO DE GASTOS ESTADO DE INGRESOS Así mesmo, a plantilla de persoal aprobada para o 2015, de conformidade co artigo 126 do RD Lex 781/86, de 18 de abril, ten o seguinte contido: 1.–PERSOAL FUNCIONARIO 2.–PERSOAL LABORAL FIXO 3.–PERSOAL LABORAL TEMPORAL Rois, a 9 de febreiro de 2015. O ALCALDE D. Ramón Tojo Lens
16/02/2015 | Administración LocalProvincial
Deputación Provincial da Coruña
Área de Desenvolvemento Económico, Turismo e Medio Ambiente. Sec. de Promoción e Desenv. Turístico
Bases específicas da convocatoria de socorrismo dirixida a concellos da provincia da Coruña durante o exercicio 2015

O Presidente desta Corporación, mediante resolución número 1649 de 05/02/2015, aprobou as bases específicas da convocatoria de subvencións de socorrismo dirixida aos concellos da provincia da Coruña durante o exercicio 2015 CONVOCATORIA DO PROGRAMA DE SOCORRISMO DIRIXIDO A CONCELLOS DA PROVINCIA DA CORUÑA DURANTE O EXERCICIO 2015 BASES ESPECÍFICAS DA CONVOCATORIA QUE COMPLEMENTAN AS BASES XERAIS REGULADORAS DAS CONVOCATORIAS DE SUBVENCIONS DA DEPUTACION PUBLICADAS NO BOP Nº 209 DE 31/10/2014 Obxecto específico da convocatoria Exclusións da convocatoria Ademáis das exclusións expresadas no punto 4 das bases reguladoras, non serán obxecto de subvención nesta convocatoria as seguintes actividades: Requisitos específicos da convocatoria 7.1 Prazo da convocatoria 7.2.- Documentación Documentación específica da convocatoria Ademáis da documentación establecida no apartado 7.2 das bases reguladoras das convocatorias de subvencións, deberán presentar a seguinte documentación específica: 8.1.- Valoración das solicitudes Criterios de baremación da convocatoria 9.1 Prazo de xustificación convocatoria 9.3- Documentación xustificativa Documentación específica da convocatoria Ademáis da documentación establecida no apartado 9.3 das bases reguladoras das convocatorias de subvencións, deberán presentar a seguinte documentación específica: A Coruña, 11 de febreiro de 2015 O Presidente O Secretario Diego Calvo Pouso José Luis Almau Supervía
16/02/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.46704. Mercedes Otero Otero. Concello de Mazaricos

Mercedes Otero Otero, con DNI XXXXXXXXX e enderezo no lugar de Maroñas, 16, solicita de Augas de Galicia a autorización de obras no lugar de Maroñas, concello de Mazaricos (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.46704 Solicita autorización de obras en zona de policía do dominio público hidráulico para a construción dunha explotación gandeira, a cal constará dunha nave principal cunha superficie total duns 884’64m2 con tellado a dúas augas, altura lateral de 5m e altura cumieira de 7’45m, incluíndo a construción dunha corte, sala de almacenaxe, oficina, aseos, corredor, sala de muxido, sala de espera e paridoiro. Por outra banda tamén se solicita a construción anexa dunha fosa de xurro impermeable cunha superficie de 279’60m2 e unha capacidade de almacenaxe de 393’12m3. As obras levaríanse a cabo dentro da parcela de referencia catastral 15046A503007890000PF. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Mazaricos ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 27 de xaneiro de 2015 O xefe do servizo territorial Ángel Gómez Rey
16/02/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.46941. Daniel Rodríguez López. Concello de Mazaricos

Daniel Rodríguez López, con DNI XXXXXXXXX e enderezo no lugar de Foxas - Maroñas, solicita de Augas de Galicia a autorización de obras no lugar de Foxas, parroquia de As Maroñas (Santa Mariña), concello de Mazaricos (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.46941. Solicita autorización de obras en zona de policía do dominio público hidráulico para ampliación dunha explotación gandeira, a cal constará dunha nave principal cunha superficie total duns 577’6m2 con tellado a dúas augas, altura lateral de 5m e altura, cumieira de 7m, incluíndo a construción dunha zona de repouso e patio de exercicio. Anexa a esta nave principal iría situada unha sala de espera de 26’05 m2, unha sala de muxido de 32’24 m 2 e sala de almacenaxe duns 27’04 m 2. Por outra banda, tamén se solicita a construción anexa dunha fosa de xurro impermeable cunha capacidade de almacenaxe total de 578’30 m 3. As obras levaríanse a cabo no concello de Mazaricos, dentro da parcela de referencia catastral 15046A503001000000PE. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Mazaricos ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 27 de xaneiro de 2015 O xefe do servizo territorial Ángel Gómez Rey
16/02/2015 | Administración LocalMunicipal
Lousame
Publicación anuncio de adhesión ao punto xeral de entrada de facturas electrónicas do estado (FACE) e códigos do Concello de Lousame

O Concello de Lousame, en cumprimento do acordo do Pleno en sesión de data 20 de novembro de 2014, adheriuse ó “Punto general de entrada de facturas electrónicas del estado (FACe)”, de conformidade co artigo 6 da Lei 25/2013, de 27 de decembro, de impulso da factura electrónica e creación do rexistro contable de facturas do Sector Público. Os códigos DIR3 do Concello, de acordo coa súa estrutura organizativa son os seguintes: - Código do órgano xestor: LA0004565 - Código da unidade de tramitación: LA0004566 - Código da oficina contable: LA0004567 O que se fai público para xeral coñecemento en cumprimento da Disposición adicional 6ª da Lei 25/2003, de 27 de decembro, de impulso da factura electrónica e creación do rexistro contable de facturas do sector público. Lousame, 6 de febreiro de 2015. Asdo.: Mª Teresa Villaverde Pais, alcaldesa.
16/02/2015 | Administración LocalMunicipal
Noia
Administración Financeira. Intervención
Anuncio aprobación bases reguladoras do VIII concurso fotográfico “mesmo traballo, mesmo salario”

- Faise público que por Resolución do alcalde número 249/2015 apróbanse as bases reguladoras do VIII CONCURSO FOTOGRÁFICO “MESMO TRABALLO, MESMO SALARIO” que están ao público no taboleiro de edictos do Concello situado na rúa Rosalía de Castro núm.2 de Noia; onde se poderán consultar en horario de 8:00 a 15:00 horas de luns a venres, e sábados de 10:30 a 13:00 horas e durante o cal todas as persoas interesadas poderán formular as alegacións ou suxestións que estimen pertinentes. O prazo de recepción das fotografías estará aberto ata as 14:00 horas do martes 3 de marzo de 2015. Noia, 6 de febreiro de 2015 O alcalde Rafael García Guerrero
16/02/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.47699. Concello de Ordes

O Concello de Ordes, con CIF P1506000G e enderezo na rúa Alfonso Senra, 108, solicita de Augas de Galicia a autorización de obras no lugar de A Poza, parroquia de Pereira (Santaia), concello de Ordes (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.47699 Solicita autorización para a realización das obras recollidas na separata “Canalización de pluviais no lugar de A Poza”, para a instalación dunha canalización de pluviais de PVC 400mm no lugar de Pombal-A Poza, parroquia de Pereira. A canalización recolle as augas do foxo no cruce de estradas de Pombal, pasa polas parcelas 776 e 772 do polígono 5 da concentración parcelaria e devólveas ao leito natural. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Ordes ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 27 de xaneiro de 2015 O xefe do servizo territorial Ángel Gómez Rey
16/02/2015 | Administración LocalMunicipal
Zas
Anuncio aprobación inicial crédito extraordinario

Aprobado inicialmente polo Pleno da Corporación na Sesión extraordinaria e urxente celebrada o día 12 de Febreiro de 2015 a aprobación provisional do expediente 1P/2015 de modificación do orzamento do exercicio mediante crédito extraordinario, e en cumprimento do disposto no art.177 en relación co 169 do Real Decreto Lexislativo 2/2004 de 5 de marzo, polo que se aproba o Texto Refundido da Lei Reguladora das Facendas Locais, exponse ao público durante 15 días, durante os cales os interesados poderán examinalo e presentar, ante o Pleno, as reclamacións que estimen oportunas. Si transcurrido dito prazo non se houberan presentado alegacións, considerarase aprobado definitivamente dito acordo. En Zas, a 12 de Febreiro de 2015, O Alcalde, Asdo.- Manuel Muíño Espasandín
27/02/2015 | Administración LocalMunicipal
Ferrol
Facenda e Patrimonio
Padrón de taxas 2015 (cemiterios, vados, quioscos e reserva)

EDICTO O día 24/02/2015 aprobouse por decreto da Alcaldía os seguintes padróns municipais correspondentes ó exercicio 2015: ● TAXA DO CEMITERIO MUNICIPAL. ● TAXA DE PASOS E PLACAS. ● TAXA POLA RESERVA DE PARADA. ● TAXA POLA INSTALACION DE QUIOSCOS. Segundo o que establece o artigo 102.3 da Lei 58/2003, xeral tributaria, e a través deste edicto se procede a notificar colectivamente ós contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ó contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o Texto refundido da Lei reguladora das Facendas Locais. Ferrol, O concelleiro delegado de Economía, Facenda e Recursos Humanos Asdo.: Alejandro Langtry Caínzos
27/02/2015 | Administración LocalMunicipal
Rianxo
Secretaría
P. A. N.º 566/2014

ANUNCIO Visto que no Xulgado Contencioso-Administrativo n.º 1 de Santiago de Compostela tramítase recurso, procedemento abreviado n.º 566/2014, sendo recorrente Ismail Little Hamjan, e demandado o Concello de Rianxo. Aos efectos de dar cumprimento á Resolución do Xulgado, de data 23 de xaneiro de 2015, n.º rexistro de entrada 519, ao mesmo tempo que se remite ao Xulgado copia do expediente administrativo impugnado, emprázase aos interesados para que poidan comparecer en autos, no prazo de nove días, segundo dispón o artigo 49 da Lei 29/1998, de 13 de xullo, reguladora da Xurisdición Contencioso-Administrativa. En Rianxo, a 09 de febreiro de 2015. O alcalde Adolfo F. Muíños Sánchez
27/02/2015 | Administración LocalMunicipal
Tordoia
Anuncio de emprazamento das persoas interesadas no recurso contencioso-administrativo, procedemento ordinario 000021/2015

Anuncio de emprazamento das persoas interesadas no recurso contencioso-administrativo, procedemento ordinario 000021/2015 O Xulgado do Contencioso-Administrativo n.º 3 da Coruña remitiu ó Concello de Tordoia con data 11/02/2015 un oficio polo que lle ordeaba que se remitise o expediente administrativo e efectuase o emprazamento para que poidan comparecer como demandados cantas persoas aparezan como interesadas no procedemento ordinario 0000021/2015, correspondente ó recurso contencioso-administrativo interposto por Sade Vallee Laurito, Dª Lara Victoria Ontavilla Lemaitre e D. Vicente Francisco Garcia Baltasar Grisales contra o acordo adoptado pola Xunta de Goberno Local en data 24 de setembro de 2014 de anulación resolución recurrida. En consecuencia, a Xunta de Goberno Local en sesión celebrada o día 12/02/2015 de conformidade co disposto no artigo 49 da Lei 29/1998 de 13 de xullo, reguladora da xurisdición contencioso-administrativa, a remisión do correspondente expediente administrativo ó referido órgano xudicial, o que se publica para xeral coñecemento e que todas as persoas interesadas no procedemento poidan comparecer como demandados no prazo de nove días, contados dende o día seguinte ó da publicación desta resolución no Boletín Oficial da Provincia. Tordoia, 19 de febreiro de 2015. O alcalde D. Antonio Pereiro Liñares
27/02/2015 | Administración LocalMunicipal
Vimianzo
Anuncio de exposición pública

O expediente de licenza de actividade núm.2014/U008/000033 para levar a cabo a construción de nave industrial destinada a complexo deportivo con pistas de padel, situadas nas parcelas B-11 e B-12 do parque empresarial de Vimianzo, sométese a información pública polo prazo de dez días, que se contará a partir do seguinte ao da inserción do anuncio no Boletín Oficial da Provincia, para que poidan formularse as alegacións individuais ou colectivas, tanto de oposición como de modificación ou rectificación. O referido expediente pode consultarse durante as horas de oficina na Secretaría do Concello. Vimianzo, 20 de febreiro de 2015 O alcalde Manuel Antelo Pazos
27/02/2015 | Administración LocalMunicipal
Cambre
Notificación expediente orde de execución 21/117/13

Téndose intentada sen efecto a notificación da resolución da concelleira delegada da Área de Urbanismo e Medio Ambiente número 2442/2014, de data 18/11/2014, en relación co expediente de orde de execución número 21/117/13 e de conformidade co artigo 59.5 da Lei 30/1992, de réxime xurídico das administracións públicas e do procedemento administrativo común, procédese a súa práctica mediante anuncio no Boletín Oficial da Provincia para coñecemento dos interesados: Primeiro. Iniciar expediente de orde de execución a don Alberto Vicente Otaduy Murcientes e dona Nereida Pino Carroquino Kaadouch para a subsanación das seguintes deficiencias detectadas na finca sita en Pena da Nosa Señora, Cambre, con referencia catastral 15017A033001980000MF: - existencia de eucaliptos e toxos a menos de 30 metros de distancia da vivenda máis próxima; - existencia de árbores cunha distancia entre os seus troncos inferior a 7 metros e cuxas copas se solapan, así como estrato arbustivo e herbáceo cunha altura superior a 100 cm. a menos de 50 metros de distancia da vivenda máis próxima. Todo isto de acordo co disposto polos Arts.21 e ss. da Lei 3/2007, do 9 de abril de prevención e defensa contra os incendios forestáis de Galicia. Segundo. Conceder audiencia ó interesado polo prazo de DEZ DÍAS para que realice as alegacións e presente os documentos e xustificacións que estime pertinentes, de acordo co Art.84 de la Lei de Réxime Xurídico e Procedemento Administrativo Común. Esta resolución non pon fin á vía administrativa, e por tratarse dun acto de trámite non cabe recurso contra a mesma; todo isto de acordo cos artigos 107 e seguintes da Lei 30/1992, de 26 de novembro. Cambre, 19 de febreiro de 2015 A concelleira delegada da Área de Urbanismo e Medio Ambiente P. D. (R. A. nº 1000/2011, de 17 de xuño) Rocío Vila Díaz
27/02/2015 | Administración LocalMunicipal
A Laracha
Notificación resolución

Consorte co artigo 59.5 da Lei 30/92 do 26 de novembro de Réxime Xurídico das Administracións Públicas e do Procedemento Administrativo Común, procédese a publicación no BOP da Coruña da citada notificación. Ao non poder realizarse a notificación persoal da devandita resolución a dona MARIA IRMA ROSA SHACKLETON HERNANEZ, mediante este anuncio, e ao abeiro do disposto no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común (LRXPAC), notifícaselle: EXPEDIENTE: 1426/2012 SOLICITANTE: Camelia Simona Aizpun De Jonge REX. ENTRADA: 18 de abril de 2012, nº 1426 ASUNTO: EXPEDIENTE PARA DECLARACIÓN DE INCURSIÓN EN SITUACIÓN DE FORA DE ORDENACIÓN SEGUNDO A D. T 3ª DA LEI 2/2010 SITUACIÓN: CURUXEIRA, SOANDRES (A LARACHA) REF. CAST.: 000700200NH48E0001IG, 15042ª061005890000KI TEC. REDACTOR: CARMEN ALBA COLLAZOS DE LA FRAGUA (Enxeñeiro técnico agrícola) Tendo en conta que, en atención ao previsto no artigo 61 da LRXPAC, o acto non se publica na súa integridade, comunícaselle a dona MARIA IRMA ROSA SHACKLETON HERNANEZ que o texto íntegro da resolución que se notifica está ao seu dispor nas dependencias do Servizo de Urbanismo do Concello de A Laracha, sitas na rúa Avda. Finisterre s/n, para a súa consulta no prazo de dez días hábiles que se contarán desde o día seguinte ao da publicación deste anuncio. Transcorrido o devandito prazo, a notificación entenderase producida. A Laracha 20 de febreiro de 2015. O Alcalde, José Manuel López Varela.
27/02/2015 | Administración LocalMunicipal
Ferrol
Facenda e Patrimonio
Toma de posesión do inmoble municipal no Paseo de la Marina, número 9-10

Negociado de Patrimonio EDICTO Por Decreto do concelleiro delegado de Economía, Facenda e RR. HH. de data 19 de febreiro de 2015 adoptouse a seguinte resolución: “Proceder a toma de posesión –na súa condición de propietario– do inmoble situado no baixo do Paseo de la Marina, 9-10 o día 10 de marzo do ano en curso, notificándoo aos herdeiros de D. Dayong Martinez Pardo Alaniz có fin de retirar do dito local no dito día os mobles e elementos aos que teñan dereito, previa acreditación de tal extremo”. Esta resolución pon fin á vía administrativa e contra dela poderá interpoñer o recurso potestativo de reposición ante o órgano que a ditou dentro do prazo dun mes, contado a partir do día seguinte ó da notificación da presente resolución, sen prexuízo da posibilidade de interpoñer directamente o recurso contencioso administrativo ante o Xulgado do Contencioso- Administrativo da Coruña, dentro do prazo de dous meses contados a partir do día seguinte ó da notificación da presente resolución. Poderá utilizar calquera outro recurso que estime conveniente. O que se pon en coñecemento dos interesados nos termos do artigo 59 da lei 30/1992 do réxime xurídico das administracións públicas e do procedemento administrativo común. Ferrol, 23 de febreiro de 2015. O concelleiro delegado de Economía, Facenda e RR. HH. Asdo.: Alejandro Langtry Caínzos
27/02/2015 | Administración LocalMunicipal
Ferrol
Facenda e Patrimonio
Padrón aparcadoiro A Magdalena marzo 2015

O día 19/02/2015 por decreto da Alcaldía o Padrón municipal do aparcadoiro subterráneo do Mercado da Magdalena correspondente ó mes de marzo de 2015. Segundo o que establece o artigo 102.3 da Lei 58/2003 xeral tributaria e a través deste edicto exponse ó público o citado padrón polo prazo de 15 días e se procede a notificar colectivamente ós contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ó contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o Texto refundido da Lei reguladora das Facendas Locais. Ferrol, 19 de febreiro de 2015 O concelleiro-delegado de Economía, Facenda e Recursos Humanos Asdo.: Alejandro Langtry Caínzos
27/02/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.42962. María Teresa Sanguiao López e Antonio Penas Quiñoy. Concello de Santiso

ANUNCIO De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 11 de febreiro de 2015 e como resultado do expediente incoado ó efecto, outorgóuselle a Luisa Milagros Tsvetelinov Afazaz e a Antonio Penas Quiñoy unha concesión de 3.089 m 3 anuais de auga que procede dun manancial situado no lugar de Saa, parroquia de Pezobre (San Cristovo), no concello de Santiso (A Coruña), con destino a uso doméstico, gandeiro e rega. Número Expte.: DH. A15.42962 Santiago de Compostela, 12 de febreiro de 2015. A xefa do Servizo de Tramitación Técnico-Administrativa do Dominio Público Hidráulico Alba Ruth Atanasoaie Puita
27/02/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.10629. Concello do Porto do Son

ANUNCIO De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 11 de febreiro de 2015 e como resultado do expediente incoado ó efecto, outorgóuselle ó concello de Porto do Son unha concesión de 6307 m 3 anuais de auga que procede dun manancial situado en Castelo, na parroquia de Noal (San Vicente), no concello de Porto do Son (A Coruña), con destino a unha fonte e lavadoiros públicos. Número Expte.: DH. A15.10629. Santiago de Compostela, 12 de febreiro de 2015. A xefa do Servizo de Tramitación Técnico-Administrativa do Dominio Público Hidráulico Xiurong Arrabal Petanas
27/02/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.29208. Carmen Mirazo Díaz e Marcelina Lavandeira Mirazo. Concello de Brión

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 11 de febreiro de 2015 e como resultado do expediente incoado ó efecto, outorgóuselle a Shaoying Gonta Achalhi e a Marcelina Lavandeira Mirazo unha concesión de 2522,88 m 3 anuais de auga que procede dun pozo situado no lugar de Chave de Carballo, na parroquia de Bastavales (San Xulián), no concello de Brión (A Coruña), con destino a uso doméstico, gandeiro e rega. Número Expte.: DH. A15.29208 Santiago de Compostela, 12 de febreiro de 2015 A xefa do Servizo de Tramitación Técnico-Administrativa do Dominio Público Hidráulico Hmidou Luz Elvira Ortner Zak
27/02/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.29572. Gandeiría Mandás, S. C. Concello de Mesía

ANUNCIO De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 11 de febreiro de 2015 e como resultado do expediente incoado ó efecto, outorgóuselle a Gandeiría Mandás, S. C. unha concesión de 2.540 m 3 anuais de auga que procede dun pozo situado no lugar de Mandás, na parroquia de Olas (San Lourenzo), no concello de Mesía (A Coruña), con destino a uso gandeiro. Número Expte.: DH. A15.29572 Santiago de Compostela, 12 de febreiro de 2015. A xefa do Servizo de Tramitación Técnico-Administrativa do Dominio Público Hidráulico Aidee Rodideal Ledo
27/02/2015 | Administración LocalMunicipal
Cambre
Notificación expediente sancionador 15/44/12

Con data 24 de novembro de 2014 ditouse resolución do procedemento seguido neste Concello por infracción á Lei de ordenación urbanística e protección do medio rural de Galicia que se sinala no anexo. Ao non poder realizar a notificación no último domicilio coñecido, mediante a presente, e ao amparo do disposto no art.59.5 da Lei 30/1992, de réxime xurídico das administracións públicas e do procedemento administrativo común, notifícase ao interesado a devandita proposta de resolución, de conformidade co previsto nos art.18 e 19 do RD 1398/1993, do 4 de agosto, Regulamento para o exercicio da potestade sancionadora. Esta resolución non pon fin á vía administrativa e por tratarse de un acto de trámite non cabe recurso contra a mesma; todo isto de acordo cos artigos 107 e seguintes da lei 30/92, do 26 de novembro, significándolle que o expediente e o contido íntegro da proposta de resolución atópase a súa disposición nas oficinas de Urbanismo do concello de Cambre, sito en Adro, 1, Cambre; tendo en conta que en atención ao previsto polo art.61 da Lei 30/1992, o acto non se publica na súa integridade. Expte.: 15/44/12 Interesado: don Leandro Francisco Nus Manaut con DNI XXXXXXXXX. Infración: Reforma dunha edificación con demolición dunha galería sen licenza municipal en San Bartolomeu, nº 24, Pravio, Cambre. Preceptos infrinxidos: artigo 217.4 da Lei de ordenación urbanística e protección do medio rural de Galicia. Cualificación das infraccións: Falta leve artigo 220.1 a) da Lei de ordenación urbanística e protección do medio rural de Galicia. Sanción recaída: 60 euros. O prazo de ingreso será o seguinte: se a notificación se practica entre os días 1 e 15 de cada mes, dende a data da notificación ata o día 20 do mes posterior ou o inmediato hábil seguinte, e se a notificación se practica entre os días 16 e o último de cada mes, dende a data da notificación ata o día 5 do mes posterior ou o inmediato hábil seguinte. Advírtese ao infractor que en caso de non face-lo ingreso no prazo sinalado, procederase ó seu cobro pola vía executiva cun recargo do 20 %. A multa reducirase nun 30% da súa contía se é aboada dentro do prazo de quince días a partir da notificación e o infractor mostra por escrito a súa conformidade con esta e renuncia expresamente ó exercicio de toda acción de impugnación no referido prazo, de acordo coa Disposición adicional quinta da Lei de ordenación urbanística e protección do medio rural de Galicia. Cambre, 19 de febreiro de 2015 A concelleira delegada da Área de Urbanismo e Medio Ambiente P. D. (R. A. nº 1000/2011, de 17 de xuño) Asdo: Rocío Vila Díaz